Rip Van Winkle

Rip Van Winkle er en novelle fra 1819 av den amerikanske forfatteren Washington Irving. Rip Van Winkle er også navnet på hovedpersonen i historien.

 Handling 
Historien er lagt til årene før og etter den amerikanske revolusjonen, i en landsby ved foten av New Yorks Catskill Mountains. Der bor Rip Van Winkle, en mann av nederlandsk avstamning. En høstdag vandrer Van Winkle opp i fjellene med hunden Wolf for å unnslippe konas mas. Han hører navnet sitt bli ropt, og han får øye på en mann som har på seg gamle nederlandske klær. Han trenger hjelp med å få alle sakene sine opp på et fjell. Sammen fortsetter mannen og hunden til en hule, hvor Rip oppdager kilden til tordnende lyder: en gruppe skjeggete menn i søndagsklær. Van Winkle spør ikke hvem de er, eller hvordan de kan vite navnet hans. I stedet begynner han å drikke litt av brennevinet deres, og sovner kort tid senere.

Da han våkner opp på fjellet, oppdager han sjokkerende forandringer: musketten hans er nå råtnende og rusten, skjegget hans er en fot langt, og hunden hans er ingen steder å finne. Han vender tilbake til landsbyen sin, hvor han nå ikke kjenner igjen noen andre innbyggere. Han kommer like etter at det har blitt avholdt et valg, og folk spør hvordan Winkle stemte. Winkle har aldri en eneste avgitt en stemmeseddel i sitt liv, men utroper seg selv til en trofast undersåtter av kong Georg III av Storbritannia – fullstendig uvitende om at den amerikanske revolusjonen har funnet sted. Han havner i trøbbel med flere av byens andre innbyggere, frem til en eldre kvinne gjenkjenner ham som den for lengst forsvunnede Rip Van Winkle.

Kong Georges portrett på vertshuset i landsbyen deres har nå blitt erstattet med et annet portrett av USAs første president George Washington. Winkle oppdager at det nå bor en annen mann i landsbyen som kalles Rip Van Winkle; det viser seg å være sønnen hans, som har blitt voksen. Van Winkle oppdager også at hans kone døde for en tid siden, men han blir ikke trist over denne nyheten. Han får vite at mennene han møtte i fjellene ryktes å være spøkelser, og innser at han har vært borte fra landsbyen i minst 20 år.

 Filmatiseringer 
Washington Irvings fortelling har blitt filmatisert flere ganger, første gang i 1903 med stumfilmen Rip Van Winkle. Boktittelen ble også brukt som filmtitler på ytterligere to stumfilmer: Rip Van Winkle (1910) og Rip Van Winkle (1921).

 Referanser 

Kategori:Noveller fra 1819
Kategori:Noveller fra USA
Kategori:Litterære figurer